ทุนสำรองประเทศเพิ่ม 300 ล้านเหรียญสหรัฐ
ธปท.เผย ทุนสำรองประเทศเพิ่ม 300 ล้านเหรียญสหรัฐ มาอยู่ที่ 1.769 แสนล้านเหรียญสหรัฐ เพิ่มตามการตีมูลค่าสินทรัพย์และการเข้าดูแลเงินบาทแข็งค่าของทางการ
29 เม.ย. 2559

ธปท.เผย ทุนสำรองประเทศเพิ่ม 300 ล้านเหรียญสหรัฐ มาอยู่ที่ 1.769 แสนล้านเหรียญสหรัฐ เพิ่มตามการตีมูลค่าสินทรัพย์และการเข้าดูแลเงินบาทแข็งค่าของทางการ
วันที่ 29 เม.ย. ธนาคารแห่งประเทศ (ธปท.) รายงานฐานะเงินทุนสำรองระหว่างประเทศ ณ 22 เม.ย.ที่ผ่านว่า อยู่ที่ระดับ 1.769 แสนล้านเหรียญสหรัฐ หรือ ประมาณ 6.202 ล้านล้านบาท เพิ่มขึ้นจากสัปดาห์ก่อนหน้า 300 ล้านเหรียญสหรัฐ หรือประมาณ 1.05 หมื่นล้านบาท หากคิดอัตราแลกเปลี่ยนเปิดตลาดเช้านี้ที่ระดับ 34.94 บาท/เหรียญสหรัฐ
ขณะที่ฐานะซื้อเงินตราต่างประเทศล่วงหน้าสุทธิ (Forward) อยู่ที่ระดับ 1.37 หมื่นล้านเหรียญสหรัฐ เพิ่มขึ้นจากสัปดาห์ก่อนหน้า 100 ล้านเหรียญสหรัฐ ส่งผลให้ทุนสำรองระหว่างประเทศสุทธิอยู่ที่ระดับ 1.906 แสนล้านเหรียญสหรัฐ
นักบริหารเงินธนาคารพาณิชย์ ระบุว่า ทุนสำรองประเทศอาจจะเพิ่มขึ้นจากการตีมูลค่าสินทรัพย์ที่เพิ่มขึ้น ดุลบัญชีเดินสะพัดที่เกินดุลจากการนำเข้าที่ติดลบมากกว่าการส่งออก และส่วนหนึ่งเป็นเพราะทางการอาจจะเข้าซื้อเงินเหรียญสหรัฐฯเข้าสะสมไว้ในทุนสำรองประเทศเพื่อดูแลการเคลื่อนไหวของเงินบาทไม่ให้ผันผวนเร็วเกินไปเห็นได้จากช่วงนั้น เงินบาทไปได้แข็งค่าต่อแต่กลับมาเคลื่อนไหวใกล้ระดับ 35 เหรียญสหรัฐฯได้
ด้านฐานเงินหรือเงินสดหมุนเวียนในมือภาคเอกชนบวกเงินฝากของสถาบันการเงินที่ธปท.อยู่ที่ระดับ 1.580 ล้านล้านบาท ลดลงจากสัปดาห์ก่อนที่ 1.720 ล้านล้านบาท แต่ถึงจะลดลงบ้างแต่สภาพคล่องในระบบยังที่มีเพียงพอต่อกิจกรรมทางเศรษฐกิจ